cyanic-selkie/wikianc huggingface dataset:
Nick Drake
Pink Moon
Pink Moon fikk, etter all sannsynlighet, ingen omtale i norske aviser ved utgivelsen. Ti år etter Drakes død, i 1984, ble platen erklært for å være Drakes «store mesterverk og en av de fineste plater noensinne» i Arbeiderbladet.
De siste årene
De neste månedene ble Drake enda mer distansert fra sine nærmeste. Han flyttet hjem til foreldrene, noe han aksepterte som nødvendig på grunn av helsetilstanden sin. «Jeg liker meg ikke hjemme, men klarer meg ikke noen andre steder» sa han en gang til moren sin. Drakes hjemkomst var ofte vanskelig for familien, som søsteren hans Gabrielle forklarte slik: «Gode dager for mine foreldre var gode dager for Nick og dårlige dager for mine foreldre var dårlige dager for Nick.» Utseendet hans hadde endret seg, håret var ustelt og neglene var lange. Tidlig i 1972 fikk Drake et nervøst sammenbrudd og lå på sykehus i fire uker.
I juli 1974 kontaktet Drake John Wood og sa at han ville begynne på et fjerde album. Boyd var tilbake i England på denne tiden og ble enig om å være produsent på albumet. I selvbiografien sin skrev Boyd at Nick Drake så verre ut enn noen gang før, håret hans var fett, hendene skitne og han så sint ut. Drake var i så dårlig form at han ikke kunne synge og spille gitar samtidig. Returen til studio gjorde at Drake så lysere på ting.
Død
På grunn av Drakes dårlige helse hadde innspillingen av hans fjerde album stoppet opp, og han var nå bare i kontakt med sine nærmeste venner og familien. Han hadde prøvd å holde kontakten med Sophia Ryde, som han hadde møtt i London i 1968. Ryde er blitt skildret som det nærmeste Drake noen gang kom en kjæreste, men hun benytter selv tittelen «beste jentevenn». I et intervju i 2005 fortalte Ryde at en uke før han døde hadde hun sagt at hun trengte litt tid for seg selv. De så aldri hverandre igjen.
Tidlig om morgenen mandag 25. november 1974 døde Nick Drake 26 år gammel på grunn av en overdose av amitriptylin, en type antidepressiva. Han hadde lagt seg tidlig kvelden før etter å ha vært på besøk hos en venn hele formiddagen. Rundt solnedgang hørte foreldrene ham gå bortover gangen mot kjøkkenet, de gikk ut ifra at han skulle spise kveldsmat. Kort tid etter returnerte han til rommet sitt og tok noen beroligende piller som skulle hjelpe ham å sove. Drake hadde ofte søvnproblemer, og han pleide å sitte oppe hele natten og høre på musikk, for så å sove til langt ut på morgenen. Moren pleide ikke å forstyrre ham, men klokken tolv neste morgen la hun merke til at han lå livløs i sengen. Det lå ikke noe selvmordsbrev der, men det ble funnet et brev skrevet til Sophia Ryder. Det ble fastslått at Drake tok sitt eget liv, men dette har en del familiemedlemmer betvilt. Rodney Drake skildret dødsfallet til sønnen som uventet og uvanlig. Han har likevel innrømmet at de gjemte aspirin og forskjellige piller for ham. Søsteren Gabrielle foretrakk å tro at han begikk selvmord istedenfor at han døde på grunn av et tragisk uhell. Den 14. januar 1975 ble Nick Drake gravlagt under et eiketre på kirkegården til St. Magdalenakirken i Tamworth-in-Arden. Det var om lag femti personer til stede.
Etter Drakes død
Den offentlige profilen hans fortsatte å være lav. I 1975 begynte foreldrene hans å få besøk av flere av Drakes tilhengere. I 1979 ga Island Records ut alle Nick Drakes sanger fra de tre albumene hans ut på et samlealbum, men albumet hadde dårlige salgstall. På midten av 1980-tallet sa mange suksessrike artister at Nick Drake var en inspirasjonskilde for dem. På slutten av 1980-tallet ble han ofte nevnt i musikkpressen. I 1992 ble dokumentaren A Stranger Among Us – In Search of Nick Drake sendt på BBC Two, og i 2000 ble dokumentaren A Skin Too Few: The Days of Nick Drake utgitt. Avisen The Guardian kåret albumet Bryter Layter til det beste alternative albumet som noen gang har blitt utgitt. I 2000 brukte Volkswagen sangen «Pink Moon» til en reklame i USA, som førte til kraftig økt salg av Nick Drake-album. Albumet Pink Moon var en stund det femte mest solgte albumet på nettbutikken Amazon.com. Siden slutten av 1990-tallet har Nick Drakes musikk blitt brukt i en rekke Hollywood-filmer, inkludert Hideous Kinky (1998), Serendipity (2001), The Royal Tenenbaums (2001) og Garden State (2004). De siste årene har flere artister sett på Nick Drake som en inspirasjonskilde, inkludert Lucinda Williams, Badly Drawn Boy, José González, Lou Barlow, Beck, Elliott Smith, Kent og Jim Stärk.
András Sallay
András Sallay (født 15. desember 1953), ungarsk kunstløper som deltok i de olympiske vinterleker 1976 i Innsbruck og 1980 i Lake Placid.
Sallay ble verdensmester i kunstløp 1980, i parløp sammen med Krisztina Regőczy.
Wayne County gasskraftverk
Wayne County gasskraftverk er et gasskraftverk i Wayne County i delstaten Georgia i det sørøstlige USA. Det har en installert produksjonskapasitet på 780 MW, fordelt på fire like store blokker / turbiner. Dette er delstatens åttende største termiske kraftverk målt etter installert produksjonseffekt.
Anlegget ble påbegynt omkring 1995 og stod ferdig i 2000. Brenselkilden er naturgass.
Vanessa-Mae
Vanessa Mae Vanakorn Nicholson (født 27. oktober 1978 i Singapore), kjent som Vanessa-Mae (kinesisk: 陳美, Chén Měi), er en internasjonalt kjent engelsk musiker innenfor sjangrene pop og klassisk. Hun er kjent for å spille fiolin.
Barndom
Vanessa-Mae ble født i Singapore. Hennes far (Varaprong Vanakorn) er fra Thailand og hennes mor (Pamela Tan) er fra Kina. Etter at foreldrene skilte seg, giftet moren seg med briten Graham Nicholson og familien flyttet til England da Vanessa-Mae var fire år. Hun vokste opp i London og har britisk og thailandsk statsborgerskap.
Hun ble født 27. oktober 1978.
Profesjonelt liv
Vanessa-Mae startet å spille piano da hun var tre år gammel og fiolin da hun var fem.
I barndommen var hun særlig kjent i Storbritannia, da hun gjennom hele barndommen opptrådte på fjernsynet (for eksempel i programmet Blue Peter). Hun spilte da mest klassisk musikk i konservativ stil. Ifølge Guinness rekordbok, er hun den yngste soloartisten som har spilt inn både Beethoven og Tchaikovskys fiolinkonserter, noe hun gjorde før hun fylte tretten år. På denne tiden begynte hun også på Francis Holland School i London.
Vanessa-Mae fikk sin internasjonale debut på Schleswig-Holstein Musik Festival i Tyskland i 1988. I 1988 hadde hun også sin debutkonsert på scenen sammen med Philharmonia Orchestra i London.
I ungdomsårene gikk Vanessa-Mae bort fra den tradisjonelle klassiske musikken hun var kjent for, og hun ble kjent for sin prangende stil i musikkvideoer hvor hun hadde på seg stilfulle klær. Hennes første popalbum, The Violin Player, ble gitt ut i 1996. I 1997 deltok hun på Janet Jacksons album The Velvet Rope, hvor hun hadde en fiolinsolo på låten Velvet Rope.
Hun opptrådte som pauseinnslag i Eurovision Song Contest 1998 i Birmingham.
I april 2006 ble Vanessa-Mae rangert som den rikeste unge artisten under 30 i Storbritannia på Sunday Times Rich List 2006.
Socialdemokratiska studentförbundet
Socialdemokratiska studentförbundet (s-studenter) ble etablert i 1990 er et svensk studentforbund knyttet til Socialdemokraterna. Organisasjonen har vel 1000 medlemmer fordelt på 20 foreninger og grupper. Medlemmer er studenter ved universitet, høgskoler og folkehøgskoler.
Organisasjonens tidsskrift er Libertas.
Historikk
I sin nåværende form ble Socialdemokratiska Studentförbundet dannet i 1990, men forbundet har historiske forgjengere.
Studentförbundet hadde en storhetstid på 1950- og 60-tallet og var ofte nær den delvis sosialdemokratiske venstreorganisasjonen Clarté. Da venstrebølgen slo inn, sent på 1960-tallet, falt forbundet sammen i og med at mange av klubbene ble radikalisert, forlot forbundet og redefinerte seg som kommunistiske. I 1970 så man seg tvunget til å legge ned virksomheten og det gjenværende klubbene sluttet seg til SSU.
Etter lang debatt i SSU ble det så dannet et nytt studentforbund i 1990. Da hadde studentklubbens i noen år brukt den felles betegnelsen Sveriges socialdemokratiska högskoleföreningar (SSHF). Likevel er studentförbundet fremdeles medlem i SSU og finansieres i hovedsak av dem.
Før folkeavstemningen om EU-medlemskap i 1994, valgte Socialdemokratiska Studentförbundet parolen ”Radikalt ja”. I 1995 gikk forbundet inn for den økonomiske og monetære union. I 2002 fikk forbundet en representant i sosialdemokratenes eksekutivkomité. Foran folkeavstemningen om euro i 2003, ble slagordet ”Radikalt ja” igjen tatt i bruk. Et nettverk med aktive fagpolitiske sosialdemokrater ble etablert høsten 2003.
Studentklubben i Stockholm
Socialdemokratiska studentklubben i Stockholm (SSK) ble dannet i 1925 av studenter på Socialinstitutet på Stockholms universitet. Blant grunnleggerne var Nils Erik Lundberg, Karl Malmsten og Hjalmar Mehr, senere landskjent finansbyråd i Stockholm. Olof Palme, senere partiformann og svensk statsminister, er blant de mest kjente av SSKs medlemmer.
Sunderland AFC
Sunderland Association Football Club er en engelsk fotballklubb som ble stiftet i 1879, og ble valgt inn i The Football League i 1890 på bekostning av Stoke, de ble dermed den første klubben til å bli valgt inn etter Football Leagues begynnelse i 1888. «The Black Cats», som er kallenavnet til Sunderland, spiller hjemmekampene sine på Stadium of Light i Sunderland.
Byen Sunderland ligger i den engelske regionen Nordøst-England, drøye to mil sørøst for Newcastle. Sunderland spiller til vanlig med rød-og-hvit stripete drakter og sort shorts, noe de begynte med i 1887. Klubben er for øvrig den siste klubben med stripete drakter som har vunnet den øverste ligaen i England, det skjedde da de vant i 1936.
Historie
Klubben ble profesjonell i 1885, og spilte sin første ligakamp i The Football League mot Burnley den 13. september 1890. Klubben holdt plassen i øverste divisjon til 1958, og proklamerte seg på 50-tallet som den eneste klubben til å ha spilt ligafotball kun i toppdivisjon. De 57 sammenhengende sesongene i toppdivisjonen fra 1890 til 1958 var lenge engelsk rekord, nå bare slått av Arsenal.
Fra 1886 til 1898 var hjemmebanen Newcastle Road. Fra 1898 hadde klubben tilhold på Roker Park. Klubben flyttet til Stadium of Light i 1997. Hjemmebanen har en publikumskapasitet på rundt 49 000.
Klubben rykket sist opp til FA Premier League i 2007.
Rivaler og supportere
Sunderland er bitre rivaler med naboklubben Newcastle United, noe som kommer klart fram i mange av kampsangene og det kjente «Tyne–Wear derby».
I oktober 2007 ble Sunderland-supporterne kåret til de mest høylytte supporterne i Premier League, etter en undersøkelse foretatt på alle stadionene i ligaen.
Spillerstall
''Oppdatert 1. mars 2023.''
Almirante Tamandaré do Sul
Almirante Tamandaré do Sul er en kommune i delstaten Rio Grande do Sul i sørregionen av Brasil.
Vermont
Vermont er en delstat i USA som ligger i New England-området nordøst i landet.
Målt i areal er Vermont en av de aller minste delstatene i USA. Den grenser til delstatene New York, New Hampshire og Massachusetts og har en riksgrense i nord mot Canada.
Vest i delstaten ligger innsjøen Champlainsjøen.
Historie
Før europeerne kom til Vermont var området befolket av mohican- og abinakiindianere. Den første europeeren til å besøke området var antagelig Jacques Cartier. I 1609 gjorde Samuel de Champlain krav på området og Vermont ble befolket av franskmenn. De franske koloniene ble angrepet av både indianere og engelskmenn, og Frankrike sa fra seg retten til området ved avtalen i Paris i 1763.
Vermont var den 14. staten som sluttet seg til USA, og dermed den første etter de opprinnelige 13 delstatene da USA erklærte selvstendighet i 1776.
Flere av slagene i uavhengighetskrigen med England ble utkjempet i Vermont. I den britisk-amerikanske krig forsøkte britiske styrker å rykke inn med en krigsflåte på Lake Champlain, men etter et sjøslag ble de slått tilbake.
Store oversvømmelser i 1927 tok livet av 84 mennesker i Vermont.
Uavhengighet og statsdannelse
New Hampshire Grants eller Benning Wentworth Grants var landområder tildelt til immigranter mellom 1749 og 1764 av provinsguvernøren for New Hampshire, Benning Wentworth. Både New Hampshire og provinsen New York gjorde krav på området. Tvisten ledet frem til dannelsen av Republikken Vermont, som senere ble delstaten Vermont.
Den 18. januar 1777 deklarerte representanter for New Hampshire Grants uavhengigheten til Vermont. I de første seks månedene var navnet New Connecticut.
Den 2. juni 1777 ble det avholdt en konferanse med 72 delegater som møtte for å vedta navnet Vermont. Dette var etter råd fra en vennligsinnet borger fra Pennsylvania som skrev til dem om hvordan medlemskap i det nylig opprettede USA kunne oppnås. Den 4. juni ble utkast til den nye statens grunnlov skrevet og godkjent av delegatene 8. juni. Dette var en av de første nedskrevne grunnlover i Nord-Amerika og var den første som avskaffet slaveriet. Grunnloven ga også alle menn stemmerett og hadde krav til støtte for offentlig skolegang.
Bosetning
Bureau of the Census estimerte i juli 2011 at innbyggerantallet i Vermont var 626,431, noe som tilsvarte en økning på 0,11 % fra folketellingen i 2010. Befolkningstyngdepunktet i Vermont befinner seg i Washington County, i byen Warren.
Etnisitet og språk
De største befolkningsgruppene kommer fra:
Innbyggere av britisk opphav (særlig engelsk) bor de fleste steder i Vermont. Den nordlige delen av delstaten har en betydelig andel av fransk-kanadisk opphav. Noen dialektvariasjoner høres i de ulike delene av Vermont, men innbyggerne har etter hvert blitt en mer homogen gruppe og snakker mer standard amerikansk engelsk de siste årene.
Byer
Vermont har ni byer klassifisert som city. Den klart største er Burlington. Byen Montpelier er hovedstaden i staten Vermont, og med sine 7.855 innbyggere er dette USAs minst befolkede hovedstad.
De største byene (cities)
De ni byene, med innbyggertall pr. 2010:
De største tettstedene (towns)
Følgende store tettsteder er karakterisert som tettsteder, "towns", innbyggertall pr. 2010:
Økonomi
Den viktigste jordbruksindustrien er melkeproduksjon. Det øvrige jordbruket har falt etterhvert som mange av bøndene flyttet vestover mot slettestatene.
Turisme er en viktig industri og Vermont har en rekke skisteder som er kjente, og som særlig innbyggerne i New York City og omegn vet å benytte.
Vermont har fostret kjente suksess-selskaper som "Ben and Jerry" som lager iskrem med "en sosial touch". Selskapet gir deler av overskuddet tilbake til trengende innbyggere i staten.
En del forsikringsselskap har også investert i Vermont.
Kilde: The World Almanac 2008, side 45 og 555-587.
Politikk
Vermont regnes som en av de mest liberale statene i USA. I 2004 gikk staten til John Kerry med 59,1 % av stemmene. De to plassene i Senatet besittes av demokraten Patrick Leahy som faktisk ble støttet av sin republikanske motkandidat i 1998, og fra januar 2007 den uavhengige Bernie Sanders, kongressens eneste erklærte sosialist. Vermonts eneste plass i Representantenes hus besittes fra 2007 av demokraten Peter Welch. Begge kamrene i delstatsforsamlingen har en overvekt av demokrater.
Howard Dean var tidligere guvernør i Vermont og forsøkte å vinne den demokratiske nominasjonen til 2004-valget, men ble bare nummer tre. Dean ble senere valgt til formann i demokratenes nasjonale komite.
Fylker
Vermont har 14 counties (fylker).
Tonghua
Tonghua (kinesisk: 通化; pinyin: Tōnghuà; Wade-Giles: T'ūng-huà) er et byprefektur i provinsen Jilin i det nordlige Kina. Befolkningen anslås (2005) til 2 263 000 innbyggere.
Tonghua var hovedstad i den tidligere provinsen Antung.
Administrative enheter
Byprefekturet Tonghua har jurisdiksjon over to distrikter (区 qū), to byfylker (市 shì) og tre fylker (县 xiàn).
Luxembourg under Sommer-OL 1960
Luxembourg under Sommer-OL 1960. Femtito sportsutøvere, førtiseks menn og fem kvinner, fra Luxembourg deltok i ti sporter under Sommer-OL 1960 i Roma. Det var tiende gangen Luxembourg var med i et sommer-OL, de vant ikke noen medalje.
Kattehalefamilien
Kattehalefamilien (Lythraceae) er en plantefamilie i ordenen Myrtales. Den omfatter ca. 620 arter fordelt på 31 planteslekter. I Norge vokser artene kattehale og vasskryp.
Kunståret 1409
Kunståret 1409 er en oversikt over hendelser, fødte og avdøde kunstnerpersonligheter i 1409.
Dødsfall
1409 in art
Abba Eban
Abba Eban (hebraisk: אבא אבן; født Abba Meir Solomon, 2. februar 1915 i Cape Town i Sør-Afrika, død 17. november 2002 i Tel Aviv i Israel) var en israelsk diplomat og politiker.
Bakgrunn
Eban var sønn av Abraham Meir Solomon, en forretningsmann som hadde emigrert til Sør-Afrika fra Litauen (som var under russisk okkupasjon), og hans kone, Alida. Da Eban var syv måneder gammel, flyttet familien til England. Faren døde av kreft innen ett år var omme, og moren giftet seg på nytt etter noen år med Isaac Eban, en lege fra London hvis etternavn Eban tok. Han vokste opp som Aubrey Solomon Eban, etter at han fikk det engelske fornavnet i tillegg til det hebraiske «Abba».
Eban avsluttet sitt studium i klassiske og orientalske språk ved Queens' College i Cambridge i 1938 (eller i 1937 ) med utmerkede karakterer, og underviste deretter i arabisk, persisk og hebraisk ved Pembroke College fra 1938 til 1939.
Ved utbruddet av annen verdenskrig dro Eban for å arbeide for Chaim Weizmann ved World Zionist Organization i London fra desember 1939. Få måneder senere gikk han inn i den britiske hæren som etterretningsoffiser, og steg etter hvert i gradene til major. Fra 1942 var han stasjonert i Jerusalem, først som liaisonoffiser ved hovedkvarteret til de allierte og deretter, fra 1944, som «chief instructor» ved Middle East Arab Centre.
Shilongba vannkraftverk
Shilongba vannkraftverk er et vannkraftverk på den lille elva Tanglan, som får vann fra innsjøen Dian Chi i bykommunen Kunming i provinsen Yunnan, Kina. Arbeidet med demningen ble ferdig for installasjon av første turbin i 1909. Det var det tyske Voith-konsernet som leverte utstyret, og i 2006 ble det vesle vannkraftverket vernet. Effekten er bare 480 KW.
Abba Eban
Politiker
Eban flyttet tilbake til London for å arbeide i informasjonsavdelingen til Jewish Agency, og ble senere sendt til New York, der FNs generalforsamling var i ferd med å behandle «Palestinaspørsmålet». I 1947 ble han utnevnt som liaisonoffiser til FNs spesialkomité om Palestina, der han oppnådde å få godkjenning av en deling av Palestina i en jødisk og en arabisk del. På denne tiden endret han navnet sitt til det hebraiske ordet «Abba» (far). Eban tilbrakte et tiår i FN, og fungerte samtidig som landets ambassadør til USA. I 1952 ble han valgt til visepresident i FNs generalforsamling.
Bad Boys
Bad Boys kan vise til:
Innen film:
Abba Eban
Politiker
Fra 1966 til 1974 var Eban Israels utenriksminister, blant annet under seksdagerskrigen. Han var likevel en sterk tilhenger av å gi bort områdene som ble okkupert under krigen for å oppnå fred.
Bad Boys
Innen musikk:
Abba Eban
Politiker
I 1988 mistet han sin plass i Knesset etter intern splittelse i Arbeiderpartiet. Resten av sitt liv arbeidet han med å skrive og undervise, blant annet som gjesteforeleser ved Princeton University og Columbia University. I 2001 mottok Eban Israel-prisen, landets høyeste æresbevisning. Han døde i 2002 og ble begravd i Kfar Shmaryahu, nord for Tel Aviv.
Bad Boys
Innen musikkgrupper:
Innen videospill:
Taizhou
Taizhou kan bære:
Beerwah (Queensland)
Beerwah er en by i Queensland i Australia. Beerwah ligger litt inn i landet fra Sunshine Coast rett nord for Glass Housefjellene og 80 kilometer nord for delstatshovedstaden Brisbane.
Hovedveien gjennom Beerwah er kjent som Steve Irwin Way, etter tvpersonligheten Steve Irwin som var fra byen.
Den største attraksjonen i Beerwah er dyrehagen Australia Zoo. Dyrehagen ble etablert av Bob Irwin og senere gjort kjent av sønnen Steve Irwin som var hovedperson i tv-programmet Krokodillejegeren som gikk på kanalen Animal Planet.
Olympiaparken
Olympiaparken kan vise til:
Risikoanalyse
En risikoanalyse utføres for å avdekke risikoen knyttet til et tiltak, en aktivitet, et system eller en situasjon. Hensikten med analysen er å framskaffe underlag for beslutninger. På bakgrunn av analysen kan man da gjøre en risikoevaluering og velge å la være å gjøre aktiviteten, eller iverksette risikoreduserende tiltak som gjør at aktiviteten likevel kan gjennomføres. Risikoanalyse og risikoevaluering er en del av risikovurdering, som igjen er en del av risikostyring.
Risikoanalysen gjennomføres grovt sett ved å svare på tre grunnleggende spørsmål:
Når vi snakker om risiko, dreier det seg alltid om hva som kan skje i framtida, noe som er forbundet med usikkerhet. Ifølge standarden NS 5814 Risikovurderinger, defineres risiko som Her er det snakk om én uønsket hendelse, men andre ganger kan risikoen knyttes til alle mulige uønskede hendelser i et risikobilde.
Sentrale elementer er altså sannsynlighet/frekvens og konsekvens. Sannsynligheten uttrykkes gjerne som p, konsekvensen som c.
Gdańskbukten
Gdańskbukten (polsk Zatoka Gdańska, tysk Danziger Bucht, kasjubisk Gduńskô Hôwinga) er en bukt av den sørøstlige del av Østersjøen, mellom Polen og Russland.
Risikoanalyse
Risikoanalyser har mange anvendelser, f.eks. innenfor økonomi, finans, teknologi, prosjektstyring osv. Vi kan derfor vurdere mange forskjellige typer konsekvenser, slik som kostnader, miljøskader, helseskader, dødsfall, tap av renommé osv.
Alpestre
Alpestre er en kommune i delstaten Rio Grande do Sul i sørregionen av Brasil.
Gdańskbukten
De største havnene og kystbyene er Kaliningrad, Gdańsk, Gdynia, Puck, Sopot, Hel, Primorsk og Baltijsk.
Risikoanalyse
I andre tilfeller trenger vi mer detaljert informasjon, og vi må da gjennomføre kvantitative analyser. Noen ganger kan en kombinasjonen av disse tilnærmingene gi det beste resultatet.
Ulykkesrisiko
Ulykkesrisiko handler om arbeidsulykker og større, akutte ulykker.
En risikoanalyse av et system gjennomføres som en serie av trinn. Hvilke trinn som inngår, avhenger av hvor komplekst analyseobjektet er og målsettingen med analysen.
Trinn 1: Forberedelse til analysen
Trinn 4: Utvelgelse av relevante og typiske uønskede hendelser
Trinn 5: Bestemme konsekvensene av de ulike uønskede hendelsene
Trinn 6: Bestemme frekvensene til de ulike uønskede hendelsene
Trinn 7: Gjennomføre følsomhets- og usikkerhetsanalyser
Trinn 8: Risikobilde og rapportering
Risikoanalyse innenfor økonomi
Innenfor økonomi tar vi gjerne risiko for å oppnå gevinster.
Konsekvensbegrepet beskriver hva som vil være resultatet når hendelsen inntreffer, primært som et kronebeløp.
Den totale risikoeksponeringen kan uttrykkes slik:
hvor R er den totale risikoeksponeringen, h er antall hendelser, p er sannsynligheten til en hendelse og k er konsekvens av hver enkelt hendelse i kroner.
Catahoula leopard dog
Catahoula leopard dog (navnet kommer av at pelsen er flekket), eller «the cat», ble i sin tid brukt til å samle og drive storfe og griser som hadde rømt ut i skog og utmark. Den gikk ikke av veien for slåsskamper og jaging. Jegere brukte av og til catahoulas til å spore opp og jage vaskebjørner opp i trærne, men denne dominante rasen trives bedre med en real kamp med gjenstridige villsvin. Avlen er basert på prinsippet om at det er den sterkeste som overlever. Den har bred, flat skalle. Den har dyp brystkasse som gir god plass for hjerte og lunger. Den har robuste ben med god benstamme. Ett eller begge øyne kan være «glassøye», på grunn av genet for merlefarge.
Rasehistorie
Catahoula leopard dog oppsto i Catahoula dypt inne i sydstaten Louisiana i USA, og stammer fra trolig fra støvere som spanjerne brakte med seg, krysset med innfødte indianske hunder. Rasen ble erklært som nasjonalhund for delstaten Louisiana i 1979.
Francisca
Etymologi
Francisca er dannet som en feminin form av latinske Franciscus, «franskmann».
Fracisca er en brasiliansk variant av navnet. Francis og Françoise er franske former av navnet, og Frances er en engelsk form av navnet.
Utbredelse
Francisca er vanlig i mange land med spansk og portugisisk språk. I Brasil er varianten Fracisca svært mye brukt. Francis, Françoise og Frances er andre utbredte former.
Kjente personer med navnet
Personene i listen er ordnet kronologisk etter fødselsår.
Petr Svoboda (friidrettsutøver)
Petr Svoboda (født 10. oktober 1984 i Třebíč i Tsjekkoslovakia) er en tsjekkisk hekkesprinter. Han drev tidligere med mangekamp, men sluttet med dette etter EM i friidrett innendørs 2005.
Karriere
I mars 2005 deltok han i sjukamp ved EM i friidrett innendørs 2005. Han fullførte ikke konkurransen, og sluttet også med sjukamp etter dette. Ved U23-EM i friidrett 2005 i juli deltok han kun på 110 meter hekk, menn kvalifiserte seg ikke videre fra innledningsheatet. Tiden hans ble 14,19.
Han kvalifiserte seg til semifinalen på 60 meter hekk ved EM i friidrett 2007 i Birmingham, men gikk ikke til finalen. Året etter deltok han på 60 meter hekk ved VM i friidrett innendørs 2008 og 110 meter hekk ved sommer-OL 2008, og i begge disse ble han også slått ut i semifinalen. Imidlertid fikk han sølv ved IAAF World Athletics Final i september, kun slått av David Oliver.
2009 ble et bedre år resultatmessig for Svoboda. I mars deltok han på 60 meter hekk ved EM i friidrett innendørs 2009 i Torino. Der satte han ny tsjekkisk rekord på 7,55 i semifinalen, og løp inn til bronse med tiden 7,61 i finalen. Ladji Doucouré og Gregory Sedoc tok de øverste plassene på pallen, begge med tiden 7,55. I august deltok han ved VM i friidrett 2009 i Berlin, der han kom på 6.-plass i finalen. Han fikk nest beste tid i sitt semifinaleheat, med 13,33, som var sesongbeste for hans del. I september deltok han på samme distanse ved IAAF World Athletics Final, og kom på fjerdeplass.
I februar 2010 satte han ny tsjekkisk rekord på 60 meter hekk med tiden 7,44 i det tsjekkiske innendørsmesterskapet. Denne tiden var den sjette raskeste tiden noen sinne av en europeisk utøver. Ved VM i friidrett innendørs 2010 i mars vant han sin semifinale på 60 meter hekk, med tiden 7,60. I finalen løp han på 7,58, dette holdt til femteplass. I juni vant 110 meter hekk ved stevnet Josef Odlozil Memorial, der han satte ny tsjekkisk rekord med tiden 13,27. Like raskt gikk det ikke ved EM i friidrett 2010 i juli, her løp han på 13,57 i finalen, noe som holdt til sjetteplass.
Wilhelm Hasenclever
Wilhelm Hasenclever (født 19. april 1837 i Arnsberg i Regierungsbezirk Arnsberg i provinsen Westfalen i Kongeriket Preussen, død 3. juli 1889 i bydelen Schöneberg i Berlin) var en tysk sosialdemokratisk politiker. Han var garver av yrke, og ble senere journalist og skribent. Hansclever ble primært kjent som politiker innenfor Allgemeiner Deutscher Arbeiterverein og Sozialistische Arbeiterpartei Deutschlands, som var de politiske forløperne til Sozialdemokratische Partei Deutschlands.
Alto Alegre (Rio Grande do Sul)
Alto Alegre er en kommune i delstaten Rio Grande do Sul i sørregionen av Brasil.
Malaya under Sommer-OL 1960
Malaya under Sommer-OL 1960. Ni sportsutøvere fra Malaya deltok i fire sporter i Sommer-OL 1960 i Roma. Det var andre gangen Malaya deltok i et OL, de vant ingen medaljer.
Crazy Horse (Lakota-høvding)
Crazy Horse (Lakota: Tasunka Witko, uttales tashúnka uitko) (født rundt 1838–1840 i Sør-Dakota, død 5. september 1877 i Fort Robinson, Nebraska) var amerikansk høvding for Siouxstammen.
Han ledet blant annet kampene i slaget ved Little Bighorn 25. juni 1876, da krigere fra Lakotastammen slo oberstløytnant George Armstrong Custer og det 7. kavaleri.
Crazy Horse overga seg til amerikanerne 6. mai 1877 og ble drept av hæren i september samme år. Omstendighetene rundt drapet er fremdeles omstridt. Den mest vanlige beskrivelsen av hva som hendte var at han ble myrdet mens han var under deres «varetekt», arrestert under et forhandlingsmøte om fredsbetingelsene. Vakthavende offiser hadde gitt beskjed til vaktsoldatene om at han ikke ville se Crazy Horse i live neste morgen. Han ble deretter samme natt skutt ned og drept etter et framprovosert «fluktforsøk».
Han var kjent for sitt store mot og sterke lederegenskaper. Han ønsket å ta vare på kulturen og de tradisjonelle verdiene i sitt samfunn, og førte krig mot de sentrale myndighetene da de opplevde at egen kultur og verdier ble truet, herunder de territoriene de trengte for å kunne leve sin livsførsel.
Crazy Horse minnesmerke
Korczak Ziółkowski, som hadde jobbet med Mount Rushmore, fikk i oppdrag å lage et Crazy Horse-minnesmerke, og begynte på denne skulpturen i 1948. Den skulle hugges ut i Black Hills i Sør-Dakota og er fortsatt i arbeid (per 2019). Når den er ferdig vil den være 195 meter bred og 172 meter høy.
Diderik Schnitler
Diderik Børsting Schnitler (født 23. oktober 1946) er en norsk næringslivleder og tidligere president i NHO.
Han var administrerende direktør for Jarlsø støperi (1976–1983), Kaldnes Mekaniske Verksted 1983–1986 og Saga Petroleum (1998–2000). Han har også vært leder for Kværners skipsbyggingsdivisjon (1990–1998). Han sitter i styret til en rekke bedrifter.
I 1989–1990 var han statssekretær i Næringsdepartementet. I 1989 var han leder av Teknologibedriftenes Landsforening (TBL) og fra 1994 til 1996 var han president i Næringslivets Hovedorganisasjon (NHO).
Schnitler ble i 1970 uteksaminert sivilingeniør fra NTH.
Forvaltningsfellesskapet Löbau
Forvaltningsfellesskapet Löbau er et forvaltningsfellesskap som opprinnelig ble opprettet i Landkreis Löbau-Zittau i Fristaten Sachsen, og som fortsatt eksisterer innenfor Landkreis Görlitz. Forvaltningsfellesskapet består av de fire kommunene Großschweidnitz, Lawalde, Löbau og Rosenbach.
Forvaltningsfellesskapet befinner seg i den sørlige delen av kretsen, ca 25 km vest for byen Görlitz.
Fellesskapet har 22 102 innbyggere (31. desember 2008).
John Pål Inderberg
John Pål Inderberg (født 6. august 1950 i Steinkjer) er en norsk baryton- og sopransaxofonist og professor ved Institutt for musikk, «jazzlinja (NTNU)».
Inderberg spiller i duoprosjekt med kollega Bjørn Alterhaug som også jobber ved NTNU, sittet i Subtrio med Svein Folkvord og Stein Inge Brækhus, samt Trondheim Jazzorkester. Han har vært samarbeidspartner med komponisten og organisten Henning Sommerro i over 20 år. Andre medmusikanter har vært Jim Hall, Chet Baker, Lee Konitz, Bob Brookmeyer, Gil Evans og det skandinaviske jazzensemble, Chick Corea, og EBUs storband. Tidligere ga han ut plate med New Cool Quartet og Siri Gellein. Han er blant annet inspirert av Warne Marsh og Lars Gullin.
Borgestad
Borgestad kirke ble innviet i 1907. Barneskolen på Borgestad heter Buer Skole, ungdomsskolen Menstad Ungdomsskole. I tillegg ligger Enggrav skole for barn med varige behov for omfattende tiltak på Borgestad. Borgestad hadde også tidligere en jernbanestasjon som i perioder betjente både Vestfoldbanen og Bratsbergbanen, i tillegg til lokaltog, men som siden 11. juni 2006 ikke lenger er i drift.
Statsminister Gunnar Knudsen og tidligere LO-leder Tor Halvorsen var begge fra Borgestad.
Borgestadalléen ble anlagt av grunneieren Gunnar Knudsen i 1920, og bygget med tanke på økt biltrafikk og et 500-årsperspektiv for trærne. Alléen fikk i 2012 Vakre vegers pris av en fagjury av Vegdirektoratet, ledet av vegdirektør Terje Moe Gustavsen.
Valmuefamilien
Slekter: se teksten
Sigmund Skard-stipendet
Sigmund Skard-stipendet er en litterær pris som utdeles årlig av Litterær avdeling i Det Norske Samlaget i forbindelse med framlegging av forlagets høstliste. Stipendet er på 25 000 kroner.
Valmuefamilien
Valmuefamilien (Papaveraceae) er en plantefamilie i ordenen Ranunculales. Den omfatter ca. 200 arter fordelt på 23 planteslekter. Slekten Papaver er den absolutt mest utbredte med ca. 100 arter. Mange arter i familien dyrkes som hageblomster.
Plantene har omfattende karsystemer, og nesten alle artene produserer en hvit melkeaktig, oransje eller gul lateks (plantesaft). Fra opiumsvalmue (Papaver somniferum) utvinnes rusmiddelet opium. Bladene er ofte enkle og motstilte. Blomstene er ofte åpne, lett klokkeformede og har mange frøbærere. Frøene er ofte innsatt i kapsler. Noen arter har en piggete frukt.
Komitativ
Komitativ er en kasus som blir brukt til å merke visse adverbiale setningsledd. Grunnbetydningen til komitativ er «med». Komitativ finnes i finsk, i andre østersjøfinske språk, og i samiske språk. Språkhistorisk sett er komitativ en ganske ny kasus i alle disse språkene. Det er egentlig en grammatikalisert postposisjon kanssa «med». Ett eksempel fra finsk er Tässä on Porvoo vanhine taloineen «Her er Borgå med sine gamle hus» (vanha talo «gammelt hus»).
I samiske språk blir komitativ også brukt for å uttrykke instrumentet, som instrumentalis i en del andre språk, f.eks. nordsamisk Eksámenvástádusa galgá čállit čáhppes tuššapeannain dahje dábálaš čáhppes peannain «Eksamenssvaret skal bli skrevet med sort tusjpenn eller vanlig sort penn» (peanna «penn»).
Great Portland Street
Great Portland Street er ei gate i bydelen Westminster i sentrale London. Den går fra Oxford Street rett øst for Oxford Circus nordover til Marylebone Road. Ved krysset med Marylebone Road ligger Great Portland Street undergrunnsstasjon. Great Portland Street regnes som grense mellom Fitzrovia i øst og Marylebone i vest. Gata har navn etter hertugen av Portland, som var grunneier den gang området ble bymessig utbygd.
Great Portland Street var en gang kjent for sine mange bilforretninger; i dag domineres gata av kontorutstyrsforretninger og klesgrossister.
Fylkesvei 363
Fylkesvei 363 (Fv363) går mellom Kil i Kragerø og Rugtvedt i Bamble.
Veien har ulike navn på strekningen. I Kragerø heter den bl.a. Kragerøveien og Helleveien, i Bamble Gamle Sørlandske og Europaveien.
Inntil 1974 var hele strekningen fra Sannidal til Rugtvedt Sørlandske hovedvei eller Riksvei 40 som ble til Europavein 18. Strekningen mellom Tangen og Dørdal ble da erstattet av ny motorvei av klasse B.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Strekningen mellom Sprang bru og Rugtvedt var del av europavei 18 frem til motorveien Dørdal – Rugtvedt ble åpnet 2. desember 2019. Dette er den mest oppdaterte delen av fylkesvei 363.
Svein O. Øraker
Svein Olsen Øraker (1886–1963) var en norsk skolemann og politiker. Han var rektor og ordfører i både Hammerfest og Levanger og stortingsmann for kjøpstedene Trondheim og Levanger fra 1937 til 1949, som representant for Arbeiderpartiet. Han avsluttet karrieren som skoledirektør i Oslo fra 1947 til 1956.
Liv og virke
Han var bondesønn fra Valdres. Han gikk gymnas og lærerskole. Han flyttet til Hammerfest i 1910 og ble overlærer i middelskolen. Fra 1916 til 1918 var han konstituert bestyrer ved Hammerfest kommunale høyere allmennskole. I 1918 ble han overlærer og bestyrer ved Levanger kommunale høyere allmennskole, som i etterkrigstiden ble omlagt til Levanger gymnas og realskole. Øraker ble viktig for kommunen i gjennomføringen av denne skolereformen.
Han var Hammerfests ordfører i 1918 og Levangers ordfører i 1927, 1929, 1930 og 1946, og varaordfører i flere år. Han var også formann i skolestyret, ligningsrådet og overligningsnemnden i Levanger. Han var formann i Hammerfest arbeiderparti og Levanger arbeiderparti og nestformann i Inntrøndelag arbeiderparti.
Øraker var stortingsmann for kjøpstedene i Sør-Trøndelag og Nord-Trøndelag fylker (Trondheim og Levanger) fra 1937 til 1949. Han satt i Stortingets finans- og tollkomité før okkupasjonen, så i Stortingets universitets- og fagskolekomité.
Han var avsatt fra sin stilling og sine verv under okkupasjonen, da han også måtte flykte til Sverige.
I 1947 ble Øraker konstituert som skoledirektør i Oslo, og i 1949 ble han fast ansatt i stillingen. Han gikk av med pensjon i 1956. Fra 1947 til 1956 var han også medlem av representantskapet i Norges Bank.
I 1957 ble han tildelt Kongens fortjenstmedalje i gull.
Europarådets torturovervåkningskomité
Europarådets torturovervåkningskomité (European Committee for the Prevention of Torture and Inhuman or Degrading Treatment or Punishment) er en komité i Europarådet som besøker og inspiserer institusjoner i medlemsstatene hvor mennesker er berøvet sin frihet for å kontrollere at ingen utsettes for tortur eller umenneskelig eller nedverdigende behandling eller straff.
Komiteens medlemmer er uavhengige eksperter med ulik bakgrunn, inkludert jurister, leger og spesialister i fengsel- og politivesen.
Bombacoideae
Bombacoideae er en underfamilie i kattostfamilien. Den omfatter ca. 120 arter fordelt på 16 planteslekter. Familien har ikke noe norsk navn. Fra apebrødtreet (Adansonia digitata) kommer frukten baobab. Andre kjente arter er bomullstre (kapok) og durian.
Noteć
Noteć (tysk: Netze) er en elv i nordvestlige Polen. Den er 391 km lang med et nedslagsområde på 17,302 km², og er elven Wartas største bielv. Noteć kommer fra Det kujaviske sjøplatå og munner ut i Warta ved Gorzów Wielkopolski. Den renner langs det kujaviskpommerske og storpolske voivodskap samt Lubusz voivodskap.
Tveita Senter
Tveita Senter er et av Oslos 15 største kjøpesentre, med en omsetning på 768 millioner kroner i 2008. Kjøpesenteret ligger på grensen mellom Alna og Østensjø Bydel, i Tvetenveien 150. Det er et godt tilbud av offentlig kommunikasjon, med både T-bane og fem ulike bussforbindelser. Tveita Senter eies av OBOS Forretningsbygg, som igjen eies av OBOS.
Tveita Senter ble gjenåpnet i 2003, etter en fullstendig ombygning av senteret både innvendig og utvendig. Senteret fremstår som et moderne senter, og er et av de største og mest komplette sentrene i området. Med 73 butikker finnes det blant annet post, bank, apotek, vinmonopol og dagligvare, og en andre etasje full av motebutikker. Senteret har høy aktivitet på dagtid, og i 2008 besøkte 3,5 millioner mennesker Tveita Senter.
Forhistorie
Tveita Senter hadde i 1970-årene problemer med butikktyveri, unge voldsmenn og rusmiddelavhengige. Ledelsen ved senteret valgte i 1979 å ansette torpedoen Jan Kvalen som vaktmann for å rense kjøpesenteret for uønskede personer. Mens politiet lukket øynene, banket Kvalen opp dem som opponerte. Kvalen jobbet på Tveita Senter gjennom en 20-års periode, der det rundt ham vokste fram et beryktet, sterkt kriminelt belastet miljø, som ble kjent som Tveita-gjengen.
Irak under Sommer-OL 1960
Irak under Sommer-OL 1960. Tjueen sportsutøvere fra Irak deltok i fem sporter under Sommer-OL 1960 i Roma. Det var andre gangen Irak deltok i et OL, de vant sin første olympiske medalje. De kom på delt 41.-plass med en bronsemedalje.
Skoler i Gran
Skoler i Gran er en liste over skoler i Gran kommune.
Ungdomsskoler
Det er to ungdomsskoler i Gran kommune. I tillegg har Bjoneroa en skole for 1–10. trinn (se under barneskoler).
Brandbu ungdomsskole
Brandbu ungdomsskole ligger øst for Brandbu sentrum, ved Rosendalsbanen. Skolen har i 2016 rundt 250 elever og 35 lærere og Ragnar Kjøk Solheim som rektor.
Skoleåret 2016/2017 driver ungdomsskolen midlertidig på to nedlagte barneskoler i kommunen mens ungdomsskolen pusses opp. Niende trinn er på gamle Bjørklund skole. Åttende og tiende trinn holder til på gamle Solvang skole.
Barneskoler
Det er sju barneskoler i Gran kommune
Brandbu barneskole
Brandbu barneskole sto ferdig i 2016 og erstatter de tidligere skolene Bjørklund, Fagerlund og Solvang.
Bjoneroa skole
Bjoneroa skole er en 1-10 skole. Den har i de siste årene hatt rundt 50 - 60 elever og 12 ansatte. Bjoneroa skole er den eneste skolen i Bjoneroa som ligger på vestsida av Randsfjorden. Rektor er Marianne Røssum Strande
Bjørklund skole
Bjørklund skole var en barneskole. Den ble nedlagt i 2016 da nye Brandbu Barneskole ble tatt i bruk. Skoleåret 2016/2017 holder niende trinn på Brandbu ungdomsskole til på Bjørklund mens ungdomsskolen blir pusset opp.
Fagerlund skole
Fagerlund skole var en barneskole. Den ble nedlagt i 2016 da nye Brandbu Barneskole ble tatt i bruk.
Solvang skole
Solvang skole var en barneskole. Den ble nedlagt i 2016 da nye Brandbu Barneskole ble tatt i bruk. Skoleåret 2016/2017 holder åttende og tiende trinn på Brandbu ungdomsskole til på Solvang mens ungdomsskolen blir pusset opp.
Piggknoppfamilien
Piggknoppfamilien (Sparganiaceae) er en plantefamilie i ordenen Poales. Den omfatter 20 arter i én planteslekt. I Norge vokser flere arter.
Ingenmannsland (bok)
Ingenmannsland er skrevet av Jan Guillou. Den ble først lansert på norsk i 1993 av Cappelen, utgaven fra 2007 er ved Piratforlaget. Det er bok nummer syv om Carl Hamilton. Boken ble utgitt i Sverige i 1992 med tittelen Ingen mans land.
Handlingen
Den svenske etterretningstjenesten finner ut at det er planer om å smugle atomvåpen ut av Sovjetunionen/Russland. Dette får de vite gjennom en amerikansk etterretningskontakt. Finnene vet om dette, men har nesten bakket ut. Derfor kommer Carl Hamilton og det svenske forsvaret inn for å ordne opp. Smuglingen skal gå gjennom Sibir, Finland og Sverige før bomben forsvinner med skip. Svenskene planlegger og trener opp en operasjon der de flyr inn i Russland med fallskjerm og blir hentet med snøscooter. I enighet med alle involverte parter kommer det opp en ordne om at alle vevrester må tilintetgjøres når smuglerne blir funnet. Operasjonen blir gjennomført med Carl Hamilton og Åke Stålhanske (som har samme utdanning som Carl) og en spesialtrent tropp med fallskjermjegere. De lokaliserer smuglerne og bombene, de merker bombene med radiosendere. Alle smuglerne utenom en blir henrettet, en finne klarer å stikke av delvis takket være barmhjertigheten til Åke Stålhanske.
City of Sunderland
City of Sunderland er en enhetlig myndighet og by (city) i Tyne and Wear i Nordøst-England. Distriktet omfatter Sunderland, Washington, Houton-le-Spring og Hetton-le-Hole. Distriktet fikk status som city i 1992. Den gamle byen Sunderland beholdt sin status som town, og er dermed en by innenfor en by.
Distriktet ble dannet i 1974 som storbykommunen (Metropolitan borough) Sunderland innenfor loven om lokalstyring av 1972, og er en sammenslutning av fire tidligere distriktet i grevskapet Durham. Den ble gitt bystatus i 1992 ved 40-årsjubileet til dronning Elisabeth IIs tiltredelse. Byen har en befolkning på 275 300 i henhold til folketellingen i 2011 da flertallet av befolkningen (174 286) bodde i Sunderland. Sunderlands storbyområde (Built-up Area), som omfatter landsbyen Whitburn i South Tyneside og byen Chester-le-Street, bosetningene Ouston, South Hetton og Pelton i Durham, er sitter alternativt som å ha en befolkning på rundt 335 000 innbyggere.
HMS «Ocean», den britiske marinens største krigsskip, er blitt adoptert av Sunderland. Den hellige Benedict Biscop (ca. 628 – 690) ble valgt som byens skytshelgen i mars 2004, samme tidspunkt som byen ble fristilt.
Hand in Hand
Hand in Hand (koreansk: Son-e Son Japgo, 손에 손 잡고) er en sang som ble skrevet og produsert av Giorgio Moroder for Sommer-OL 1988. Den engelske teksten ble skrevet av Tom Whitlock og den koreanske av Kim Moon-hwan, og ble framført av sanggruppa Koreana. Albumet Hand in Hand ble solgt i over 12 millioner eksemplarer over hele verden.
Lister
Hand in Hand lå på topp på Billboardlisten i seks uker. Låten lå på toppen av hitlistene i blant annet Tyskland, Hongkong, Japan, Spania og Sverige, totalt 17 land.
I Norge toppet «Hand in Hand» VG-lista i ukene 42, 43, 44 og 45 høsten 1988.
Tekst
[Verse 1] 하늘 높이 솟는 불 우리의 가슴 고동치게 하네 이제 모두 다 일어나 영원히 함께 살아가야 할 길 나서자
[Chorus] 손에 손잡고 벽을 넘어서 우리 사는 세상 더욱 살기 좋도록 손에 손잡고 벽을 넘어서 서로 서로 사랑하는 한마음 되자 손잡고
[Verse 2] 어디서나 언제나 우리의 가슴 불타게 하자 하늘 향해 팔 벌려 고요한 아침 밝혀주는 평화 누리자
88 SEOUL OLYMPIC VERSJONEN TEKST
하늘 높이 솟는 불 우리들 가슴 고동치게 하네 이제 모두 다 일어나 영원히 함께 살아가야 할 길 나서자
손에 손잡고 벽을 넘어서 우리 사는 세상 더욱 살기 좋도록 손에 손잡고 벽을 넘어서 서로 서로 사랑하는 한마음 되자 손잡고
Every time we give it all We feel the flame eternally inside us Lift our hands up to the sky The morning calm helps us to live in harmony For all time
Hand in hand we stand All across the land We can make this world A better place in which to live
Hand in Hand we can Start to understand Breaking down the walls That come between us for all time Arirang
손에손 손잡고 (한마음 되자)
Olsenbanden og Dynamitt-Harry
Olsenbanden og Dynamitt-Harry er den andre filmen i serien om Olsenbanden. Filmen hadde premiere 10. august 1970 og ble regissert av Ove Kant. Filmen er den første med Dynamitt-Harry.
Handling
Olsenbanden er tilbake, og denne gangen bestemmer Egon seg for å bli lovlydig. Istedenfor å gjøre store pengekupp, bestemmer Olsenbanden seg for å begynne å jobbe som hederlige samfunnsborgere, men når Norges Bank ranes og de tre tidligere forbryterne får skylden, må de bare ta på seg hattene og vise at de er uskyldige.
Trivia
Basse kalles Birger i denne filmen, mens i den første filmen Olsen-Banden er han den mellomste, og det er storebroren som heter Birger.
Denne filmen skiller seg fra de øvrige filmene på flere måter. Først og fremst fordi banden i denne filmen ikke begår noen forbrytelser, men derimot jakter forbrytere for å renvaske seg selv.
Det er også den eneste filmen som har en engelsktalende hovedskurk, som sammen med sin karikerte gangsterbande (med svarte hatter, hvite frakker, solbriller og gevær i instrumentkasser) fremstår som en sterk parodi på typiske gangsterstereotypier man finner i tegneserier og gamle filmer.
Dette er også en av totalt to filmer i serien som ikke er regissert av Knut Bohwim. Den andre er Olsenbandens siste bedrifter fra 1975, som er regissert av Knut Andersen. Disse to filmene skiller seg også fra de øvrige ved at Egon forsvinner i en annen retning når han kommer ut fra Botsen i starten, til tross for at Benny og Kjell står og venter der de pleier. I denne filmen er det bare for et øyeblikk, da han skal hente sin nye flamme, Bodil Hansen.
Det er første gang det velkjente Olsenbanden-temaet brukes i en norsk film. I den første første filmen ble det brukt musikk komponert spesifikt for den norske filmatiseringen, men fra og med denne filmen tok man i bruk kjenningsmelodien fra de danske filmene, som også endte med å bli kjenningsmelodien for alle de senere norske.